ระเบียบคณะกรรมการป้องกันและปราบปรามการทุจริตในภาครัฐระเบียบคณะกรรมการป้องกันและปราบปรามการทุจริตในภาครัฐว่าด้วยการประชุมคณะกรรมการป.ป.ท.พ.ศ. ๒๕๕๔ โดยที่เป็นการสมควรกำหนดให้มีระเบียบปฏิบัติเกี่ยวกับการประชุมของคณะกรรมการป.ป.ท. เพื่อให้เป็นไปตามพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑อาศัยอำนาจตามความในมาตรา ๔ วรรคสอง และมาตรา ๑๓แห่งพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑คณะกรรมการ ป.ป.ท. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการป้องกันและปราบปรามการทุจริตในภาครัฐ ว่าด้วยการประชุมคณะกรรมการป.ป.ท. พ.ศ. ๒๕๕๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้การประชุม หมายความว่าการประชุมคณะกรรมการ ป.ป.ท.ประธาน หมายความว่าประธานกรรมการป้องกันและปราบปรามการทุจริตในภาครัฐและให้หมายความรวมถึงประธานในที่ประชุมด้วยกรรมการ หมายความว่ากรรมการป้องกันและปราบปรามการทุจริตในภาครัฐและให้หมายความรวมถึงประธานกรรมการป้องกันและปราบปรามการทุจริตในภาครัฐด้วยเลขาธิการ หมายความว่าเลขาธิการคณะกรรมการป้องกันและปราบปรามการทุจริตในภาครัฐเลขานุการ หมายความว่าเลขานุการในการประชุมผู้ช่วยเลขานุการ หมายความว่าข้าราชการสำนักงาน ป.ป.ท. ที่คณะกรรมการ ป.ป.ท. แต่งตั้งเป็นผู้ช่วยเลขานุการข้อ ๔ ให้คณะกรรมการป.ป.ท. รักษาการตามระเบียบนี้ และให้มีอำนาจตีความหรือวินิจฉัยปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ ๕ ประธานมีอำนาจและหน้าที่ ดังต่อไปนี้(๑) นัดประชุมและกำหนดระเบียบวาระการประชุม(๒) ควบคุมและดำเนินการประชุมให้เป็นไปโดยเรียบร้อย(๓) ออกคำสั่งใด ๆ ตามความจำเป็นเพื่อรักษาความเรียบร้อยในการประชุม(๔) วินิจฉัยปัญหาเกี่ยวกับการประชุม(๕) แต่งตั้งบุคคลหรือคณะบุคคลเพื่อดำเนินการตามมติที่ประชุม(๖)ดำเนินการอื่นใดเพื่อให้เป็นไปตามที่กฎหมายบัญญัติหรือตามที่กำหนดในระเบียบนี้กรณีที่ประธานไม่อยู่หรือไม่สามารถปฏิบัติหน้าที่ได้ ให้กรรมการที่ประธานมอบหมายมีอำนาจนัดประชุมและกำหนดระเบียบวาระการประชุมข้อ ๖ ให้เลขาธิการเป็นเลขานุการในการประชุมกรณีเลขาธิการไม่อยู่หรือไม่สามารถปฏิบัติหน้าที่ได้ให้ผู้รักษาราชการแทนหรือผู้ที่เลขาธิการมอบหมายให้ปฏิบัติราชการแทนทำหน้าที่เป็นเลขานุการข้อ ๗ เลขานุการมีหน้าที่ดังต่อไปนี้(๑) แจ้งนัดประชุมตามคำสั่งของประธาน(๒) จัดระเบียบวาระการประชุม และเอกสารประกอบที่เกี่ยวข้อง(๓) รับผิดชอบและควบคุมการจัดทำรายงานการประชุม(๔) แจ้งหรือยืนยันมติของที่ประชุมไปยังผู้เกี่ยวข้อง(๕) จัดเก็บรักษาเอกสารทั้งปวงที่เกี่ยวกับหรือเกี่ยวเนื่องกับการประชุม(๖) ดำเนินการอื่นใดตามที่กฎหมายหรือระเบียบกำหนดไว้หรือตามที่คณะกรรมการ ป.ป.ท. หรือประธานมอบหมายข้อ ๘ การนัดประชุมต้องทำเป็นหนังสือและแจ้งให้กรรมการทุกคนทราบล่วงหน้าก่อนวันประชุมไม่น้อยกว่าสามวันเว้นแต่กรรมการนั้นจะได้ทราบวันนัดในที่ประชุมแล้วกรณีดังกล่าวจะทำหนังสือนัดประชุมเฉพาะกรรมการที่ไม่ได้มาประชุมก็ได้ในกรณีมีเหตุจำเป็นเร่งด่วน ประธานจะนัดประชุมเป็นอย่างอื่นก็ได้ในกรณีที่มีเหตุอันควรประธานอาจสั่งงดการประชุมตามที่นัดไว้แล้วก็ได้ข้อ ๙ กรรมการจำนวนไม่น้อยกว่าสองในสามของจำนวนกรรมการทั้งหมดเท่าที่มีอยู่อาจเข้าชื่อกันเพื่อขอให้ประธานบรรจุเรื่องใดเรื่องหนึ่งเข้าในระเบียบวาระการประชุมได้เมื่อมีการขอให้บรรจุเรื่องใดเข้าในระเบียบวาระการประชุมตามวรรคหนึ่งให้ประธานบรรจุเรื่องนั้นเข้าในระเบียบวาระการประชุมข้อ ๑๐ ให้เลขานุการส่งระเบียบวาระการประชุมและเอกสารที่เกี่ยวข้องไปพร้อมกับหนังสือนัดประชุมเว้นแต่กรณีมีเหตุจำเป็นอาจส่งเอกสารที่เกี่ยวข้องไปให้ในภายหลังก็ได้แต่ต้องส่งล่วงหน้าก่อนวันประชุมไม่น้อยกว่าหนึ่งวันในกรณีที่มีระเบียบวาระการประชุมหรือเอกสารเพิ่มเติม ให้เลขานุการรีบดำเนินการส่งระเบียบวาระการประชุมหรือเอกสารดังกล่าวให้แก่กรรมการโดยเร็วข้อ ๑๑ การจัดระเบียบวาระการประชุมให้จัดลำดับดังนี้(๑) เรื่องที่ประธานแจ้งให้ที่ประชุมทราบ(๒) เรื่องรับรองรายงานการประชุม(๓) เรื่องเพื่อทราบ(๔) เรื่องสืบเนื่องจากการประชุมครั้งก่อน(๕) เรื่องเสนอเพื่อพิจารณา(๖) เรื่องอื่น ๆในกรณีที่ประธานเห็นสมควรจะจัดลำดับระเบียบวาระการประชุมให้แตกต่างจากที่กำหนดในวรรคหนึ่งก็ได้หมวด ๒การประชุม ข้อ ๑๒ การประชุมต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดเท่าที่มีอยู่จึงจะเป็นองค์ประชุมถ้าประธานไม่อยู่ในที่ประชุมหรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการคนหนึ่งทำหน้าที่เป็นประธานในที่ประชุมและมีอำนาจหน้าที่เช่นเดียวกับประธานข้อ ๑๓ ในการประชุมให้เฉพาะประธาน กรรมการ เลขานุการ ผู้ช่วยเลขานุการและผู้ที่ได้รับอนุญาตจากประธานเข้าร่วมประชุมและให้ลงลายมือชื่อไว้เป็นหลักฐานในการประชุมทุกครั้งข้อ ๑๔ ในการประชุมให้ดำเนินการประชุมตามลำดับระเบียบวาระการประชุมที่จัดไว้ เว้นแต่ที่ประชุมจะมีมติเป็นอย่างอื่นเรื่องที่จัดตามระเบียบวาระการประชุมแล้ว ประธานจะถอนเรื่องออกจากวาระการประชุมได้เมื่อที่ประชุมมีมติอนุญาตและให้บันทึกเหตุผลไว้ในรายงานการประชุมในกรณีมีเรื่องเร่งด่วนนอกเหนือจากระเบียบวาระการประชุมประธานอาจมีคำสั่งให้นำเรื่องเร่งด่วนมาพิจารณาเพิ่มเติมได้นอกเหนือจากระเบียบวาระการประชุมที่ได้มีการกำหนดแล้วโดยให้บันทึกความเห็นไว้ในรายงานการประชุมด้วยข้อ ๑๕ ในระหว่างการประชุมห้ามมิให้ผู้ใดใช้เครื่องบันทึกเสียง เครื่องบันทึกภาพหรือเครื่องมือสื่อสารใด ๆเว้นแต่เพื่อประโยชน์ในการจัดทำรายงานการประชุม หรือได้รับอนุญาตจากประธานในกรณีมีการบันทึกเสียงหรือบันทึกภาพเพื่อประโยชน์ในการจัดทำรายงานการประชุมให้เก็บรักษาเสียงหรือภาพไว้จนกว่าที่ประชุมได้พิจารณารับรองรายงานการประชุมครั้งนั้นแล้วหรือจนกว่ากรรมการที่ได้ร่วมประชุมแต่มิได้ร่วมพิจารณารับรองรายงานการประชุมได้กลับมาร่วมประชุมและมิได้ทักท้วงจึงอาจทำลายหรือลบเสียงหรือภาพดังกล่าวก็ได้หมวด ๓การลงมติ ข้อ ๑๖ คณะกรรมการป.ป.ท. อาจให้ผู้มีหน้าที่รับผิดชอบในเรื่องที่คณะกรรมการ ป.ป.ท. พิจารณาเข้าชี้แจงต่อที่ประชุมคณะกรรมการ ป.ป.ท. เมื่อชี้แจงครบถ้วนแล้วให้ออกจากห้องประชุมหลังจากนั้นที่ประชุมจึงจะมีมติในเรื่องที่พิจารณาเว้นแต่ที่ประชุมจะให้อยู่เพื่อรับทราบมติของที่ประชุมข้อ ๑๗ การลงมติของที่ประชุมให้ถือเสียงข้างมากของจำนวนกรรมการทั้งหมดเท่าที่มีอยู่ไม่ว่าเป็นการลงมติในการวินิจฉัยหรือให้ความเห็นชอบในเรื่องใดกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานออกเสียงเพิ่มขึ้นอีกเสียงหนึ่งเป็นเสียงชี้ขาดการออกเสียงลงมติให้กระทำโดยเปิดเผยเว้นแต่ที่ประชุมจะมีมติให้ใช้วิธีการลงคะแนนลับ ส่วนวิธีการลงคะแนนลับให้เป็นไปตามที่ประธานกำหนดข้อ ๑๘ ประธานจะสั่งให้รวมหรือแยกประเด็นในการพิจารณาหรือลงมติก็ได้เว้นแต่ที่ประชุมจะเห็นเป็นอย่างอื่นข้อ ๑๙ มติของคณะกรรมการให้มีผลทันทีเว้นแต่คณะกรรมการจะมีมติเป็นอย่างอื่นหมวด ๔รายงานการประชุมและเอกสารการประชุม ข้อ ๒๐ รายงานการประชุมอย่างน้อยต้องมีรายละเอียดดังต่อไปนี้(๑) รายชื่อกรรมการที่มาและไม่มาประชุมรวมทั้งรายชื่อผู้เข้าร่วมประชุม(๒) เรื่องที่ที่ประชุมพิจารณา(๓) ความเห็นของที่ประชุมถ้ามีความเห็นแย้งให้บันทึกความเห็นแย้งพร้อมทั้งเหตุผลไว้ในรายงานการประชุมและถ้ากรรมการฝ่ายข้างน้อยเสนอความเห็นแย้งเป็นหนังสือก็ให้บันทึกไว้ด้วย(๔) มติของที่ประชุมรายงานการประชุมตามวรรคหนึ่ง ให้เลขานุการจัดทำเป็นหนังสือข้อ ๒๑ รายงานการประชุมครั้งใดที่กรรมการรับรองแล้วให้ประธานในการประชุมครั้งนั้นลงลายมือชื่อไว้เป็นหลักฐานแต่ถ้ามิได้มีการลงลายมือชื่อด้วยเหตุใด ๆ ให้เลขานุการบันทึกเหตุนั้นไว้รายงานการประชุมที่กรรมการยังมิได้รับรองเพราะเหตุที่วาระของกรรมการสิ้นสุดลงให้เลขานุการแจ้งเป็นหนังสือให้กรรมการที่พ้นวาระตรวจสอบความถูกต้องแล้วให้เลขานุการบันทึกเหตุนั้นไว้และเป็นผู้รับรองความถูกต้องของรายงานการประชุมนั้นข้อ ๒๒ ระเบียบวาระการประชุม เอกสารที่เกี่ยวข้องและรายงานการประชุมให้เก็บรักษาไว้เป็นเอกสารลับในที่ปลอดภัยไม่น้อยกว่าสิบปีการทำลายเอกสารให้เป็นไปตามระเบียบว่าด้วยการนั้นระเบียบวาระการประชุม เอกสารที่เกี่ยวข้องและรายงานการประชุมที่เกิดขึ้นก่อนระเบียบนี้ใช้บังคับ ให้ปฏิบัติตามวรรคหนึ่งและวรรคสองโดยอนุโลมประกาศณ วันที่ ๔ พฤศจิกายน พ.ศ. ๒๕๕๔โสภณ จันเทรมะประธานกรรมการป้องกันและปราบปรามการทุจริตในภาครัฐปริยานุช/ผู้จัดทำ๑๓ ธันวาคม๒๕๕๔ณัฐพร/ผู้ตรวจ๑๓ ธันวาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๘๘ ก/หน้า ๑๖/๘ ธันวาคม ๒๕๕๔